
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1091 

10 Δεκεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πρακτική άσκηση σπουδαστών στο Γενικό Λογιστήριο 


του Κράτους. 1 

Αναπροσαρμογή τιμολογίου Λιμενικού Ταμείου 

Δωδ/σου για μετατόπιση εμπορευμάτων. 2 

Επιχορήγηση ξενοδοχειακών επιχειρήσεων για διατή¬ 
ρηση θέσεων εργασίας. 3 

Τροποποίηση της παρ. 1 του άρθρου 14 του Οργανι¬ 
σμού του Ταμείου Ασφαλίσεως Συμβολαιογρά¬ 
φων. 4 

Καθορισμός προσόντων και διάρκειας φοίτησης εκ¬ 
παιδευόμενων σε πρόγραμμα Συνεχιζόμενης Ε¬ 
παγγελματικής Κατάρτισης «Σ.Ε.Κ.» ειδικότητας 

«Κατασκευαστές Ενδυμάτων». 5 

Καθορισμός προσόντων και διάρκειας φοίτησης εκ- 
παιδευομένων σε πρόγραμμα Συνεχιζόμενης Ε¬ 
παγγελματικής Κατάρτισης «Σ.Ε.Κ.» ειδικότητας 

«Συντηρητής Βυζαντινών εικόνων». 6 

Γεωργικοί και δασικοί ελκυστήρες. 7 

Σύσταση Κοινοτικής επιχείρησης με την επωνυμία «Ε¬ 
πιχείρηση Κοινοτικής Ανάπτυξης Βεργίνας». 8 

Σύσταση Νομικού Προσώπου στο Δήμο Πολυκάστρου 
Ν. Κιλκίς με την επωνυμία «Σχολική Επιτροπή Γ Δη¬ 
μοτικού Σχολείου Πολυκάστρου Ν. Κιλκίς». 9 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. Ε5/2200 (1) 

Πρακτική άσκηση σπουδαστών στο Γ ενικό Λογιστήριο 
του Κράτους. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ', του Ν. 
1351/83 (ΦΕΚ 56/τ.Α') «Εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Ατου Ν. 1558/1985, όπως αυ¬ 
τό προσετέθη με το άρθρο 27 του Ν. 2081/92 (ΦΕΚ 154/τΑ). 


3. Τις διατάξεις της παρ. 1 του άρθρου 11, του Ν. 
2327/95 (ΦΕΚ 156/τ.Α'). 

4. Τις διατάξεις του εδαφίου α', της παρ. 3, του άρθρου 
22, του Ν. 2362/95 (ΦΕΚ 247/τ.Α'). 

5. Το γεγονός ότι από τις διατάξεις της απόφασης αυ¬ 
τής, προκαλείται δαπάνη το ύψος της οποίας αναφέρεται 
στην παρ. 4 της παρούσας απόφασης, στις οποίες επίσης 
αναφέρεται και η εγγραφή πίστωσης στον οικείο προϋπο¬ 
λογισμό για την κάλυψή της. 

6. Την αριθ. ΣΤ5/33/96 απόφαση του Πρωθυπουργού 
και Υπουργού Εθνικής Παιδείας και Θρησκευμάτων «Ορι¬ 
σμός αρμοδιοτήτων Υφυπουργού του Υπουργείου Εθνι¬ 
κής Παιδείας και Θρησκευμάτων (ΦΕΚ 937/Τ.Β796)». 

7. Την αριθ. 1107147/1239/0006 Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών» ΦΕΚ 922/τ-Β796). 

8. Την αριθ. Δ.Υ. 3α/878/96 ΦΕΚ 924/τ.Β' απόφαση του 
Πρωθυπουργού και Υπουργού Υγείας και Πρόνοιας «Ανά¬ 
θεση αρμοδιοτήτων στους Υφυπουργούς Υγείας και Πρό¬ 
νοιας», αποφασίζουμε: 

1. Καθορίζουμε δέκα (10) θέσεις πρακτικής άσκησης 
σπουδαστών Τ.Ε.Ι. της Σχολής Διοίκησης και Οικονομίας, 
στο Γενικό Λογιστήριο του Κράτους. 

2. Η πρακτική άσκηση σπουδαστών Τ.Ε.Ι. πραγματοποιείται 
ανά εξάμηνο κάθε ακαδημαϊκού έτους αρχίζοντας από 1.10.97. 

3. Οι αποζημιώσεις και οι ασφαλιστικές εισφορές των α¬ 
κουμένων σπουδαστών θα βαρύνουντον προϋπολογισμό 
του Υπουργείου Οικονομικών. 

5. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Υπουργείου 
Οικονομικών ύψους 1.890.000 δρχ. (10 θέσεις X 63.000 X 
3 μήνες) για το τρέχον οικονομικό έτος και 7.560.000 δρχ. 
(10 θέσεις X 63.000 X 12 μήνες) για το 1998. 

Για την ανωτέρω δαπάνη έχει εγγράφει αντίστοιχη πί¬ 
στωση στον προϋπολογισμό του Υπουργείου Οικονομι¬ 
κών μετά στοιχεία ΚΑΕ 0265 Ε.Φ. 23110. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 1997 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 13343 (2) 

Αναπροσαρμογή τιμολογίου Λιμενικού Ταμείου Δωδ/σου 
για μετατόπιση εμπορευμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοναας υπόψη: 

1. Τις διατάξεις του άρθρου 37 του Ν. 3239/1955 και του 
άρθρου 3 του Ν. 5167/1932, όπως συμπληρώθηκαν με τις 
όμοιες του άρθρου 2 του Ν. 1473/1950. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του Π.Δ. 372/1995 (Α' 201) και του άρθρου 5 του Π.Δ. 
368/1989 (Α' 163). 

3. Την αριθ. 1107147/1239006Α/6.10.1996 απόφαση 
Πρωθυπουργού και Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών» (Β' 
922). 

4. Το αριθ. 10/16.7.1997 πρακτικό συνεδρίασης της 
Ε.Ρ.Φ.Λ. Ρόδου. 

5. Το γεγονός ότι από τις διατάξεις αυτής της απόφα¬ 
σης, δεν προκαλείται δαπάνη σε βάρος του Νομικού 
Προσώπου «Λιμενικό Ταμείο Δωδεκάνησου», αποφασί¬ 
ζουμε: 

1. Αποδεχόμαστε κατά ένα μέρος την αριθ. 
10/16.7.1997 πρόταση της Επιτροπής Ρύθμισης 
Φορτ/σεων Λιμένα (Ε.Ρ.Φ.Λ.) Ρόδου και το τιμολόγιο του 
δευτέρου εδαφίου της παραγράφου 1 του κεφαλαίου Α' 
του ισχύοντος τιμολογίου χρήσεως μηχανημάτων του 
Λιμενικού Ταμείου Δωδεκανήσου, που αφορά στη μετα¬ 
τόπιση εμπορευμάτων, αυξάνεται από 48 σε 65 δρχ. 

2. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 18 Νοεμβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΣΟΥΜΑΚΗΣ 

-♦- 

Αριθ. 34124 (3) 

Επιχορήγηση ξενοδοχειακών επιχειρήσεων για διατήρη¬ 
ση θέσεων εργασίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 1545/85 «Εθνικό 
Σύστημα Προστασίας από την ανεργία και άλλες διατά¬ 
ξεις». 

2. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό- 
τητας των κρατικών δαπανών» (Α 38). 

3. Την υπ’ αριθ. 33967/6.9.96 «Όροι και προϋποθέσεις 
για την επιδότηση ξενοδοχειακών επιχ/σεων για διατήρη¬ 
ση θέσεων εργασίας». 

4. Την υπ’ αριθ. 1792/29.10.97 απόφαση του Δ.Σ. του 
Ο.Α.Ε.Δ. (αριθ. συνεδρ. 40/29.10.97) που μας υποβλήθη¬ 
κε με το υπ’ αριθ. Β119398/6.11.97 έγγραφό του, αποφα¬ 
σίζουμε: 


Εγκρίνουμε την επιδότηση της παρακάτω ξενοδοχεια¬ 
κής επιχ/σης ως εξής: 

1. Ξενοδοχειακή και Τουριστική Επιχ/ση ΤΣΑΟΥΣΟ- 
ΓΛΟΥ Α.Ε. για το ξενοδοχείο ΟΟΒΡΙΙ ΗΟϋΟΑΥ ΡΑΙΑΟΕ 
(πρώην ΟΟΒΡυ ΗΙΙ/ΓΟΝ) με το ποσό των τεσσάρων εκατ. 
ογδόντα οκτώ χιλιάδων δρχ. (4.088.000) για την επιχορή¬ 
γηση δέκα οκτώ (18) ατόμων που απασχολήθηκαν την πε¬ 
ρίοδο από 1.11.96 έως 28.2.97 με συνολικό αριθμό ημε¬ 
ρών εργασίας χίλιες τετρακόσιες εξήντα (1.460) 
(1460ημ/σθια X 2.800 δρχ. ημερ/σθιο = 4.088.000 δρχ.). 
ΚΑΛΥΨΗ ΔΑΠΑΝΗΣ 

Το ποσό των τεσσάρων εκατ. ογδόντα οκτώ χιλ. 
(4.088.000) δρχ. που θα καταβληθεί στην ανωτέρω ε- 
πιχ/ση θα βαρύνει εξ ολοκλήρου το λογαριασμό 658β του 
Ο.Α. Ε.Δ. για τον οποίο και έχει προβλεφθεί στον προϋπο¬ 
λογισμό ποσό ύψους 100 εκατ. δρχ. για ολόκληρο το έτος 
1997 και υπάρχει πιστωτικό υπόλοιπο πενήντα πέντε εκα- 
τομ. διακοσίων εξήντα επτά χιλιάδων διακοσίων 
(55.267.000) δρχ. 

Η σχετική απόφαση δεν εμπίπτει στις διατάξεις του άρ¬ 
θρου 22 του Ν. 2363 (περί Δημοσίου Λογιστικού) και για 
το λόγο αυτό δεν απαιτείται η σύμπραξη του Υπουργού 
Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 1997 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Φ. 136/1699 (4) 

Τροποποίηση της παρ. 1 του άρθρου 14 του Οργανισμού 
του Ταμείου Ασφαλίσεως Συμβολαιογράφων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 του Ν.Δ/ιος 1146/1926 (Α' 62). 

2. Τις διατάξεις των άρθρων 23 παρ. 1, εδ. ιε, 26 παρ. 1 
τουΝ. 1558/1985 (Α'137). 

3. Τις διατάξεις του άρθρου 15 του Π. Δ/τος 213/1992 (Α' 
102 ). 

4. Τις διατάξεις του Π. Δ/τος 372/95 (Α' 201). 

5. Τις διατάξεις του άρθρου 7 του Ν. 1275/82 (Α' 100). 

6. Τις διατάξεις του άρθρου 29Α του Ν. 1558/1985 (Α' 
137) όπως προστέθηκε με το άρθρο 27 του Ν. 2081/1992 
(Α' 154) και τροποποιήθηκε με τις διατάξεις της παρ. 2α 
του άρθρου 1 του Ν. 2469/1997 (Α' 38). 

7. Το γεγονός ότι με την παρούσα απόφαση προκαλεί- 
ται δαπάνη, ύψους 10.000.000 δρχ. για το τρέχον έτος, 
για δε τα επόμενα τέσσερα έτη προβλέπεται να προκλη- 
θεί σε βάρος των προϋπολογισμών του Ταμείου δαπάνη 
ύψους 10.000.000 ετησίως και για την οποία θα εγγρα- 
φούν πιστώσεις στον ΚΑΕ 0631. 

8. Την γνώμη του Δ.Σ. του Ταμείου Ασφαλίσεως Συμβο¬ 
λαιογράφων, που διατυπώθηκε στην από 10.7.1997 συνε¬ 
δρίασή του. 

9. Την από 5.9.1997 οικονομική έκθεση της Δ/νσης Ανα- 
λογιστικών Μελετών της Γ.Γ.Κ.Α. 

10. Την γνώμη του ΣΚΑ που διατυπώθηκε κατά την 
24η/9.10.1997 συνεδίασήτούτης ΚΘ Περιόδου. 

11. Την υπ’ αριθ. 80078/4.10.96 (Β' 924) κοινή απόφαση 

του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων, αποφασίζουμε: 

Η παρ. 1 του άρθρου 14 του οργανισμού του Ταμείου Α- 
σφαλίσεως Συμβολαιογράφων, όπως ισχύει μετά την 
τροποποίησή της με την Υ.Α. Φ. 136/1229/7.7.1994 (Α' 
544) και την Υ.Α. Φ. 136/474/7.4.1997 (Α' 319), αντικαθί¬ 
σταται ως εξής: 

«Το χορηγούμενο από το Ταμείο εφ’ άπαξ βοήθημα 
στους ασφαλισμένους Συμβολαιογράφους, ως και στους 
Υπαλλήλους του Ταμείου και των Συμβολαιογραφικών 
Συλλόγων ή στα μέλη των οικογενειών τους σε περίπτω¬ 
ση θανάτου αυτών, ισούται με το γινόμενο του ποσού των 
δρχ. 245.019 επί τον αριθμό των ετών ασφάλισής του ς και 
μέχρι τα 40 έτη ασφάλισης, για κάθε δε έτος πέραν των 40 
το προκύπτον βοήθημα αυξάνεται κατά 1/50 αυτού». 

Η απόφαση αυτή, η οποία ισχύει από 31.12.1996 να δη- 
μοσιευθεί στην Εφημερίδα της Κυβερνήσεως. 

Αθήνα, 18 Νοεμβρίου 1997 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-♦- 

Αριθ. 40230 (5) 

Καθορισμός προσόντων και διάρκειας φοίτησης εκπαι- 
δευομένων σε πρόγραμμα Συνεχιζόμενης Επαγγελ¬ 
ματικής Κατάρτισης «Σ.Ε.Κ.» ειδικότητας «Κατασκευ¬ 
αστές Ενδυμάτων». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεωςτου Οργανισμού Απασχολή- 
σεως Εργατικού Δυναμικού» (ΦΕΚ 112/τ.Α714.6.69). 

β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/τ.Α716.6.89) και του Ν.Δ. 
372/95 «μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας» (ΦΕΚ 
201/τ.Α'/14.9.95). 

γ) Τις διατάξεις του άρθρου 3 του Ν.Δ. 1104/72 «Περί 
θεμάτων τινών ασφαλίσεως και εκπαιδεύσεως των επαγ¬ 
γελματικούς καταρτιζομένων» (ΦΕΚ 11/τ.Α724.1.72), σε 
συνδυασμό με τις διατάξεις της παραγρ. 6 του άρθρου 8 
του Ν. 709/77, όπως προστέθηκε από το άρθρο 26, παρα- 
γρ. 3 του Ν. 2434/96, «Μέτρα πολιτικής για την απασχό¬ 
ληση και την επαγγελματική εκπαίδευση και κατάρτιση 
και άλλες διατάξεις» (ΦΕΚ 118/τ.Α720.8.96). 

δ) Την απόφαση του Υπουργού Εργασίας και Κοινωνι¬ 
κών Ασφαλίσεων 80087/96 «Μεταβίβαση αρμοδιοτήτων 
του Υπουργού Εργασίας και Κοινωνικών Ασφαλίσεων και 
εξουσία υπογραφής στο Γεν. Γραμματέατου Υπουργείου 
κ.λπ.». 

ε) Τις σχετικές προτάσεις του Δ.Σ. του Ο.Α.Ε.Δ. (από¬ 
φαση 1581/36/30.9.97 και έγγραφο Β119166/4.11.97). 

στ) Για την εκπόνηση του προγράμματος δεν προκλή- 
θηκε δαπάνη σε βάρος του προϋπολογισμού του 
Ο.Α.Ε.Δ., αποφασίζουμε: 

Καθορίζουμε τα προσόντα και τη διάρκεια φοίτησης 
των εκπαιδευομένων στην Συνεχιζόμενη Επαγγελματική 
Κατάρτιση, στην ειδικότητα «Κατασκευαστές Ενδυμά¬ 
των» ως εξής: 


ΔΙΑΡΚΕΙΑ: 600 ώρες. 

ΗΛΙΚΙΑ: 16 ετών και άνω και άνεργος. 

ΠΡΟΣΟΝΤΑ: Απόφοιτοι Γυμνασίου. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 1997 

Με εντολή Υπουργού 
Η Διευθύντρια 
Μ. ΤΣΑΡΟΥΧΑ 

-♦- 

Αριθ. 40227 (6) 

Καθορισμός προσόντων και διάρκειας φοίτησης εκπαι- 
δευομένων σε πρόγραμμα Συνεχιζόμενης Επαγγελ¬ 
ματικής Κατάρτισης «Σ.Ε.Κ.» ειδικότητας «Συντηρη¬ 
τής Βυζαντινών εικόνων». 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεωςτου Οργανισμού Απασχολή- 
σεως Εργατικού Δυναμικού» (ΦΕΚ 112/τ.Α714.6.69). 

β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/τ.Α7ΐ6.6.89) και του Ν.Δ. 
372/95 «μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας» (ΦΕΚ 
201/τ.Α714.9.95). 

γ) Τις διατάξεις του άρθρου 3 του Ν.Δ. 1104/72 «Περί 
θεμάτων τινών ασφαλίσεως και εκπαιδεύσεως των επαγ- 
γελματικώς καταρτιζομένων» (ΦΕΚ 11/τ.Α724.1.72), σε 
συνδυασμό με τις διατάξεις της παραγρ. 6 του άρθρου 8 
του Ν. 709/77, όπως προστέθηκε από το άρθρο 26, παρα- 
γρ. 3 του Ν. 2434/96, «Μέτρα πολιτικής για την απασχό¬ 
ληση και την επαγγελματική εκπαίδευση και κατάρτιση 
και άλλες διατάξεις» (ΦΕΚ 118/τ.Α720.8.96). 

δ) Την απόφαση του Υπουργού Εργασίας και Κοινωνι¬ 
κών Ασφαλίσεων 80087/96 «Μεταβίβαση αρμοδιοτήτων 
του Υπουργού Εργασίας και Κοινωνικών Ασφαλίσεων και 
εξουσία υπογραφής στο Γ εν. Γ ραμματέα του Υπουργείου 
κ.λπ.». 

ε) Τις σχετικές προτάσεις του Δ.Σ. του Ο.Α.Ε.Δ. (από¬ 
φαση 1699/38/14.10.97 και έγγραφο Β119150/3.11.97). 

στ) Για την εκπόνηση του προγράμματος δεν προκλή- 
θηκε δαπάνη σε βάρος του προϋπολογισμού του 
Ο.Α.Ε.Δ., αποφασίζουμε: 

Καθορίζουμε τα προσόντα και τη διάρκεια φοίτησης 
των εκπαιδευομένων στην Συνεχιζόμενη Επαγγελματική 
Κατάρτιση, στην ειδικότητα «Συντηρητής Βυζαντινών ει¬ 
κόνων» ως εξής: 

ΔΙΑΡΚΕΙΑ: 600 ώρες. 

ΗΛΙΚΙΑ: 16 ετών και άνω και άνεργος. 

ΠΡΟΣΟΝΤΑ: Πτυχίο Τ.Ε.Κ. ή Πιστοποιητικό σπουδών ει¬ 
δικότητας Αγιογραφίας. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 1997 

Με εντολή Υπουργού 
Η Διευθύντρια 
Μ. ΤΣΑΡΟΥΧΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.ΔΓΑΟΕ ( 7 ) 

Γεωργικοί και δασικοί ελκυσπήρες. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

Ι.Τις διατάξεις: 

α) Του άρθρου 1 παρ. 1.2, 3 και4του Ν. 1338/1983 «Ε¬ 
φαρμογή του Κοινοτικού δικαίου» (Α 34) όπως η παραγρ. 

1 έχειτροποποιηθείμετοαριθ. 6του Ν. 1440/1984 καιτου 
αρ. 3όπωςαντικαταστάθηκεμετοαρ.65Ν. 1892/1990 (Α 
101 ). 

β) Το άρθρο 84 παρ. 2του Ν. 2094/1992 (Α' 182) «Κύρω¬ 
ση του Κώδικα Οδικής Κυκλοφορίας». 

2. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137) το οποίο προστέθηκε με 
το άρθρο 27 του Ν. 2081/1992 (Α' 154) και αντικαταστά- 
θηκε από το άρθρο 1 παρ. 2α του Ν. 2469/1997 (Α'38). 

3. Την κοινή απόφαση 259987/1984 (Β' 377) «προϋπο¬ 
θέσεις έγκρισης τύπου και κυκλοφορίας διαξονικών γε¬ 
ωργικών και δασικών ελκυστήρων κατά Ε.Ο.Κ.», όπως αυ¬ 
τή ισχύει σήμερα. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Άρθρο μόνο 

Με την παρούσα απόφαση συμπληρώνονται και τροπο¬ 
ποιούνται διατάξεις της αριθ. 259987/1984 (ΦΕΚ377/τ.Β) 
κοινής Υπουργικής απόφασης «Προϋποθέσεις έγκρισης 
τύπου και κυκλοφορίας διαξονικών γεωργικών και δασικών 
ελκυστήρων κατά Ε.Ο.Κ.», όπως αυτή ισχύει σήμερα σε 
συμμόρφωση προς την οδηγία 96/63 Ε.Κ. της 30.9.96, για 
την τροποποίηση της οδηγίας 76/432/Ε.Ο.Κ. του Συμβου¬ 
λίου περί προσεγγίσεως των νομοθεσιών του κρατών με- 
λώντων αναφερομένων στην πέδηση τωντροχοφόρων γε¬ 
ωργικών και δασικών ελκυστήρων (ΕΕΙ_ 253/13 της 
5.10.96). 

1. Το άρθρο 18 της απόφασης 259987/1984, αντικαθί¬ 
σταται ως εξής: 

α) Η πέδηση στους γεωργικούς και δασικούς ελκυστή- 
ρες έχει τις προδιαγραφές που αναφέρονται στα παραρ¬ 
τήματα της οδηγίας 76/432/Ε.Ο.Κ. του Συμβουλίου της 
27.7.76 (Ε.Ε. Ειδ.εκδ. 13004/ΕΌ.Κ. σελ. 108), όπως αυτά 
τροποποιήθηκαν με την οδηγία 96/63/Ε.Κ. της 30ης Σε¬ 
πτεμβρίου 1996 (αρ. 1253/13). 

β) Από 1ης Οκτωβρίου 1997 , χορηγείται «έγκριση τύπου 
Ε.Κ.» από την αρμόδια Αρχή του Υπουργείου Γεωργίας 
και επιτρέπεται η ταξινόμηση, πώληση ή θέση σε κυκλο¬ 
φορία των ελκυστήρων, εφόσον πληρούν τις διατάξεις 
της παρούσας απόφασης για την πέδηση. 

γ) Από 1ης Μαρτίου 1998, δεν χορηγείται «έγκριση τύ¬ 
που Ε.Κ.» από την αρμόδια Αρχή του Υπουργείου Γεωρ¬ 
γίας σε κάποιοντύπο ελκυστήρα, εφόσον δενπληρούνται 
οι διατάξεις της παρούσας απόφασης για την πέδηση». 

2. Η απόφαση αυτή να δημοσιευθεί στην Εφημερίδατης 
Κυβερνήσεως και αρχίζει να ισχύει από 1ης Οκτωβρίου 
1997, εκτός αν άλλως ορίζεται σ’ αυτή. 

Αθήνα, 17 Νοεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΓΙΑΝ. Π ΑΠΑΝΤΩΝ ΙΟΥ ΣΤΕΦ. ΤΖΟΥΜΑΚΑΣ 


Αριθ. 91 (8) 

Σύσταση Κοινοτικής επιχείρησης με την επωνυμία «Επι¬ 
χείρηση Κοινοτικής Ανάπτυξης Βεργίνας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284, 291 και 304 
του Δ.Κ.Κ. (Π.Δ. 410/95). 

2. Το Π.Δ. 250/ 89 (ΦΕΚ 118/τ.Α710.5.1989), με το οποίο 
μεταβιβάσθηκαν αρμοδιότητες του Υπουργού Εσωτερι¬ 
κών στους Νομάρχες μεταξύ των άλλων και η σύσταση α¬ 
μιγούς δημοτικής ή κοινοτικής επιχείρησης. 

3. Την 25027/84 (ΦΕΚ 244/τ.Β'/19.4.1984 απόφαση του 
Υπουργού Εσωτερικών «Καθορισμός αναγκαίων λεπτο¬ 
μερειών για την εφαρμογή των διατάξεων των άρθρων 
205έως213του Ν. 1065/80 κ.λπ.». 

4. Τις διατάξεις του άρθρου 27 του Ν. 2081/92 (ΦΕΚ 
154/Τ.Α710.9.92). 

5. Τις διατάξεις του Ν. 2503/97 (ΦΕΚ 107/τ.Α') «Διοίκη¬ 
ση, Οργάνωση, στελέχωση της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

6. Την 88/1996 απόφαση του Κοινοτικού Συμβουλίου 
Βεργίνας με την οποία συνιστάται στην Κοινότητα Βεργί¬ 
νας επιχείρηση με την επωνυμία «Επιχείρηση Κοινοτικής 
Ανάπτυξης Βεργίνας». 

7. Την σχετική οικονομοτεχνική μελέτη για την σύσταση 
της ανωτέρω επιχείρησης από την οποία προκύπτει η βιω¬ 
σιμότητα αυτής, αποφασίζουμε: 

1 . Νομιμοποιούμε την 88/1996 απόφασητου Κοινοτικού 
Συμβουλίου Βεργίνας με την οποία συνιστάται στην Κοι¬ 
νότητα Βεργίνας Ν. Ημαθίας επιχείρηση με την επωνυμία 
«Επιχείρηση Κοινοτικής Ανάπτυξης Βεργίνας». 

2. Σκοποί της Επιχείρησης είναι: 

α) Η εκτέλεση έργων που έχουν σκοπό την εξυπηρέτη¬ 
ση του κοινού, καθώς και η οικονομική εκμετάλλευση των 
έργων αυτών. 

β) Η παραγωγή αγαθών ή η παροχή υπηρεσιών, που έ¬ 
χουν σκοπό την εξυπηρέτηση του κοινού. 

γ) Η ανάπτυξη δραστηριοτήτων που έχουν σκοπό την 
πραγματοποίηση εσόδων. 

Ειδικότερα, σκοποί της Κοινοτικής Επιχείρησης, ενδει¬ 
κτικά είναι: 

δ) Η εκτέλεση του έργου τ ιου θα αναλάβει να υλοποιήσει 
η Κοινότητα Βεργίνας, στο πλαίσιο του εγκεκριμένου προ¬ 
γράμματος της Πρωτοβουλίας ΙΕΑΟΕΒ-2 (Δράση 4.3. 
«Παραγωγή δομικών προϊόντων για την ανανέωση των οι¬ 
κισμών») και η λειτουργία - εκμετάλλευση του έργου αυ¬ 
τού, σε συνεργασία με το «ΚέντροΤέχνης Βεργίνας». 

ε) Η ανάδειξη και προβολή της μοναδικής στον κόσμο 
πολιτιστικής κληρονομιάς, και ιστορικής ταυτότητας της 
Βεργίνας, και η ανάπτυξη συνεργασιών με κάθε Δημόσιο, 
Κοινωνικό ή Ιδιωτικό Φορέα που δραστηριοποιείται προς 
αυτή την κατεύθυνση. 

στ) Η οργάνωση και αναβάθμιση του τομέα της τουρι¬ 
στικής ανάπτυξης της Βεργίνας, ιδιαίτερα στους τομείς 
της ενημέρωσης των επισκεπτών, της διαφήμισης και της 
προβολής, της βελτίωσης των παρεχομένων υπηρεσιών, 
και της επαγγελματικής εκμετάλλευσης τουριστικών κα¬ 
ταλυμάτων κάθε είδους. 

ζ) Η κατασκευή, διαχείριση, εκμετάλλευση εγκαταστά¬ 
σεων εστίασης και αναψυχής (εστιατόρια, αναψυκτήρια, 
καφετέριες, θέατρα κ.λπ.). 

η) Η λειτουργία και αξιοποίηση των αμμοχαλικορυχείων 
της Κοινότητας και γενικότερα η αξιοποίηση του συνόλου 
των πλουτοπαραγωγικών πηγών (δάσος, βοσκότοποι 
κ.α.) της Βεργίνας, καθώς και η προβολή και αξιοποίηση 
των περιοχών ιδιαίτερου φυσικού κάλλους της περιοχής. 

θ) Η εφαρμογή δράσεων που στοχεύουν στην οικονομι¬ 
κή και κοινωνική ανάπτυξη και την πολιτιστική αναβάθμι¬ 
ση της Βεργίνας. 

ι) Η εφαρμογή προγραμμάτων για την καταπολέμηση 
της ανεργίας. 

ια) Η διοργάνωση προγραμμάτων εκπαίδευσης του ερ¬ 
γατικού δυναμικού και η προώθηση της διαρκούς επιμόρ¬ 
φωσης εργαζομένων. 

ιβ) Η αξιοποίηση της τεχνογνωσίας και της εμπειρίας 
άλλων χωρών της Ευρώπης, με την συμμετοχή σε δια¬ 
κρατικά δίκτυα ανταλλαγής εμπειριών και υλοποίησης α¬ 
ντίστοιχων προγραμμάτων. 

ιγ) Η συμμετοχή στις Κοινοτικές Πρωτοβουλίες και τα 
Ευρωπαϊκά Προγράμματα, και η αξιοποίηση κοινοτικών 
πόρων από τα διαρθρωτικά ταμεία ή άλλες πηγές της Ευ¬ 
ρωπαϊκής Ένωσης. 

ιδ) Η ανάπτυξη και προβολή της τοπικής πολιτιστικής 
δημιουργίας και ιδιαίτερα η υποστήριξη των αυτόνομων 
πρωτοβουλιών των νέων σε όλο το φάσμα της τέχνης και 
της καλλιτεχνικής έκφρασης. 

ιε) Η μελέτη και ανάπτυξη της πολιτιστικής υποδομής 
καθώς και της ανάλογης υποδομής για την αναβάθμιση 
του λαϊκού αθλητισμού. 

ις) Η εκπόνηση μελετών που συμβάλλουν στην ανάπτυ- 
ξη της περιοχής. 

ιζ) Η παροχή υπηρεσιών και η υλοποίηση πρόγραμμά- 
των, για τους κατοίκους και τους επισκέπτες, με ειδικές α¬ 
νάγκες, και για τα άτομα της τρίτης ηλικίας. Ειδικότερα η 
Επιχείρηση μπορεί να αναλάβει την οργάνωση της λει¬ 
τουργίας ΚΑΠΗ, στο οποίο θα παρέχονται κοινωνικές, 
συμβουλευτικές, υποστηρικτικές, ιατρικές, κ.λπ., υπηρε¬ 
σίες σε άτομα της τρίτης ηλικίας, καθώς και κάθε συνα¬ 
φής, με την εύρυθμη λειτουργία του ΚΑΠΗ, δραστηριό¬ 
τητα. 

ιθ) Η παροχή υπηρεσιών φύλαξης - δημιουργικής απα¬ 
σχόλησης παιδιών, με την οργάνωση και λειτουργία βρε¬ 
φονηπιακών και παιδικών σταθμών. 

κ) Η οργάνωση και λειτουργία Κέντρου Οικογένειας, μέ¬ 
σω του οποίου θα παρέχονται υπηρεσίες, συμβουλές και 
κάθε είδους υποστήριξη σε εργαζόμενες ή άνεργες γυ¬ 
ναίκες, σε νέες μητέρες, στα νέα ζευγάρια, στις μονογο- 
νεϊκές οικογένειες. 

κα) Η ανάληψη της υπηρεσίας καθαριότητας, και ειδι¬ 
κότερα η περισυλλογή και αποκομιδή των απορριμάτων 
της Κοινότητας, η καθαριότητα και απολύμανση των κοι¬ 
νόχρηστων χώρων της Κοινότητας, η καθαριότητα των 
κτιρίων που στεγάζουν υπηρεσίες, οργανισμούς, επιχει¬ 
ρήσεις κ.λπ., της Κοινότητας, και άλλων δημοσίων φορέ¬ 
ων, η εκτέλεση προγραμμάτων περιβαλλοντικής εκπαί¬ 
δευσης και ευαισθητοποίησης, αυτοτελώς ή σε συνεργα¬ 
σία με τους φορείς της Κοινότητας ή άλλους φορείς 
καθώς και η ανάληψη οποιοσδήποτε άλλης δραστηριότη¬ 
τας σχετικής με την διαχείριση των απορριμάτων και το 
περιβάλλον. 

κβ) Η προστασία του φυσικού και δομημένου περιβάλ¬ 
λοντος της Κοινότητας και ειδικότερα η εκπόνηση μελε¬ 
τών, η διεξαγωγή ερευνών, η κατασκευή τεχνικών έργων, 
η εκτέλεση εργασιών, η παροχή συμβουλών, κ.λπ., για την 


προστασία και βελτίωση του φυσικού και δομημένου πε¬ 
ριβάλλοντος, καθώς και η εκτέλεση αναπτυξιακών έργων, 
στην περιοχή της Κοινότητας, που ανταποκρίνονται 
στους σκοπούς και τις δυνατότητες της Επιχείρησης, και 
ανατίθενται σε αυτήν από το Δημόσιο, την Κοινότητα, Νοι- 
κά Πρόσωπα του Δημοσίου, Ο.Τ.Α., Επιχειρήσεις Ο.Τ.Α., 
κ.λπ. 

κγ) Η οργάνωση και λειτουργία Πολιτιστικού - Πνευμα¬ 
τικού Κέντρου, στο οποίο θα ενταχθούν τμήματα κινημα¬ 
τογράφου, χορού, μουσικής, μπαλέτου, ζωγραφικής, ε¬ 
νόργανης γυμναστικής, αθλητισμού (ποδόσφαιρο, καλα¬ 
θόσφαιρα, αντισφαίριση, σκάκι, κ.α.), κ.λπ. 

κδ) Η ανάληψη της είσπραξης των κοινοτικών τελών και 
η παροχή στην Κοινότητα εξειδικευμένων υπηρεσιών (δι¬ 
οικητικών και επιστημονικών). Οι εξειδικευμένες αυτές υ¬ 
πηρεσίες μπορούν να παρέχονται, κατόπιν σχετικής ανά¬ 
θεσης και συμφωνίας, και σε άλλους Ο.Τ.Α. ή και σε άλ¬ 
λους φορείς. 

κε) Η βοήθεια και υποστήριξη γενικά της Κοινότητας 
στο αναπτυξιακό έργο της. 

κς) Η οργάνωση και διεξαγωγή Σεμιναρίων, Συνεδρίων, 
Εκδηλώσεων και γενικά αναπτυξιακών προγραμμάτων ή 
η συμμετοχή σε αυτά, τόσο στην περιοχή της Κοινότητας 
Βεργίνας, όσο και στην ευρύτερη περιοχή. 

κζ) Η αναζήτηση και χρήση νέων τεχνολογιών σε ανα¬ 
πτυξιακά θέματα. 

κη) Η διοργάνωση κάθε είδους πολιτιστικών εκδηλώσε¬ 
ων, εκθέσεων, επιδείξεων, εορταστικών, παραδοσιακών, 
κ.α., εκδηλώσεων, κ.λπ., είτε για την προώθηση και προ¬ 
βολή των σκοπών της Κοινότητας ή της επιχείρησης, είτε, 
κατόπιν ανάθεσης, για την αντίστοιχη προώθηση και προ¬ 
βολή άλλων φορέων. 

κθ) Η παραγωγή, αξιοποίηση και εκμετάλλευση κάθε 
μορφής επικοινωνιακού υλικού (έντυπα, ραδιοφωνικές 
και τηλεοπτικές εκπομπές, νΐϋΕΟ, κ.λπ.), που προάγουν 
τους αναπτυξιακούς σκοπούς της Κοινότητας Βεργίνας, 
καθώς και η οργάνωση και λειτουργία Γραφείου Τύπου 
και Δημοσίων Σχέσεων. 

3. Η επιχείρηση διοικείται από δμελές Διοικητικό Συμ¬ 
βούλιο, του οποίου τα Μέλη ορίζονται, μαζί με τους Ανα- 
πληρωτέςτους, από το Κοινοτικό Συμβούλιο. Ειδικότερα, 
το Διοικητικό Συμβούλιο της Επιχείρησης αποτελείται α¬ 
πό τον Πρόεδρο της Κοινότητας, ως Πρόεδρο, από δύο 
(2) Κοινοτικούς Συμβούλους, ένα (1) εκπρόσωπο Κοινωνι¬ 
κού Φορέα της περιοχής (Εκπρόσωπο του αθλητικού 
συλλόγου «Βεργίνα»), και ένα (1) κάτοικο ή δημότη της 
Βεργίνας, που έχει πείρα ή γνώσεις σχετικές με το αντι¬ 
κείμενο της Επιχείρησης. 

4. Η διάρκεια της Επιχείρησης είναι πενήντα (50) χρόνια 
από την δημοσίευση της ιδρυτικής πράξης της (εγκριτι¬ 
κής απόφασης του Αναπληρωτή Περιφερειακού Διευθυ¬ 
ντή Ημαθίας) στην Εφημερίδα της Κυβερνήσεως. 

5. Έδρα της Επιχείρησης είναι η Κοινότητα Βεργίνας 
της επαρχίας Ημαθίας του Νομού Ημαθίας. 

6. Η Κοινότητα Βεργίνας διαθέτει στην Επιχείρηση χρη¬ 
ματικό ποσό 1.500.000 δρχ. ως αρχικό κεφάλαιό της. 

7. Πόροι της Επιχείρησης είναι τα έσοδα που προέρχο¬ 
νται από την άσκηση της δραστηριότητάς της, την υλο¬ 
ποίηση Προγραμματικών Συμβάσεων, την εφαρμογή το¬ 
πικών, περιφερειακών, εθνικών ή ευρωπαϊκών προγραμ¬ 
μάτων, την αξιοποίηση της περιουσίας της, από δάνεια, 
δωρεές, κληρονομιές, κληροδοσίες, και από κάθε είδους 
επιχορηγήσεις. 

8. Η Επιχείρηση διαλύεται: 

α) Με απόφαση του Κοινοτικού Συμβουλίου, σύμφωνα 
μετά ισχύοντα στονΔ.Κ.Κ. 

β) Όταν λήξει, χωρίς να παραταθεί, η διάρκειά της και 
γ) Σε περίπτωση πτώχευσης. 

Την διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάρι¬ 
ση γίνεται με εκκαθαριστές, που ορίζονται από το Κοινο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιούνται τα 
περιουσιακά στοιχεία και πληρώνονται τα χρέη της Επι¬ 
χείρησης. Το υπόλοιπο περιέρχεται στην Κοινότητα Βερ¬ 
γίνας. 

9. Η συγκρότηση, η λειτουργία και οι αρμοδιότητες των 
οργάνων της Επιχείρησης, η διοίκηση, η οργάνωση, η λει¬ 
τουργία, η διαχείριση, και η εποπτεία της Επιχείρησης, 
διέπονται από τις σχετικές με τις Δημοτικές και Κοινοτικές 
Επιχειρήσεις διατάξεις των άρθρων 277 επ. του Δ.Κ.Κ. 
(Π.Δ. 410/95). 

10. Από τις διατάξεις της παρούσας απόφασης προκα- 
λείται δαπάνη σε βάρος του Προϋπολογισμού της Κοινό¬ 
τητας έτους 1977, ύψους 1.500.000 δρχ. (Κ.Α. 75/151.9η). 

Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 7 Νοεμβρίου 1997 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

- 4 - 

Αριθ. 1101 ( 9 ) 

Σύσταση Νομικού Προσώπου στο Δήμο Πολυκάστρου Ν. 
Κιλκίς με την επωνυμία «Σχολική Επιτροπή Γ Δημοτι¬ 
κού Σχολείου Πολυκάστρου Ν. Κιλκίς». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Την 69/1997 απόφαση του Δημοτικού Συμβουλίου 
Πολυκάστρου για σύσταση Ν.Π. με την επωνυμία «Σχολι¬ 
κή Επιτροπή Γ Δημοτικού Σχολείου Πολυκάστρου Ν. Κιλ¬ 
κίς» με σκοπό: 

α) Τη διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Την εκτέλεση μικρών έργων για επισκευή και συντή¬ 
ρηση των διδακτηρίων. 

γ) Την αποκατάσταση φθορών και ζημιών των επίπλων 


εξοπλισμού και γενικά των διδακτηριακών εγκαταστάσε¬ 
ων. 

δ) Τη φροντίδα για την εξεύρεση άλλων πόρων και τον 
εφοδιασμό των σχολικών μονάδων με έπιπλα και σκεύη με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα τη λήψη όλωντων μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Την 75076/25/13.12.1996 εγκύκλιος του ΥΠ. ΕΣ. Δημ. 
Δ/σης και Αποκ/σης. 

4. Την 30027/1.9.1997 απόφαση του Γεν. Γραμ. Περιφ. 
Κεντρικής Μακεδονίας, αποφασίζουμε: 

1. Συνιστούμε στον Δήμο Πολυκάστρου του Νομού Κιλ¬ 
κίς, ίδιο Νομικό Πρόσωπο με την επωνυμία «Σχολική Επι¬ 
τροπή Γ Δημοτικού Σχολείου Πολυκάστρου Ν. Κιλκίς». 

2. Σκοπός του παραπάνω Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων ε¬ 
ξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο ε¬ 
φοδιασμός των σχολικών μονάδων με έπιπλα και σκεύη με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
σε περίπτωση κωλύματος του Προέδρου από τον αντι¬ 
πρόεδρο. 

6. Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Δήμου Πολυ¬ 
κάστρου ύψους 200.000 δρχ. ετησίως, για δε το έτος 
1997 έχει γραφεί στο σκέλος των εξόδων του προϋπολο¬ 
γισμού και στον Κ.Α. 212.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 7 Νοεμβρίου 1997 

Με εντολή Γ.Γ. Περιφέρειας Κεντρικής Μακεδονίας 
Η Προϊσταμένη Δ/νσης 
Κ.ΤΥΜΠΑΝΙΔΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ.-Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 δρχ. 

Β' (Υπουργικές αποφάσεις κ.λπ.) 

50.000 » 

2.500 >· 

Γ' (Διορισμοί, απολύσεις κ.λπ. Δημ. Υπαλλήλων) 

10.000 » 

500 » 

Δ' (Απαλλοτριώσεις, πολεοδομία κ.λπ.) 

50.000 » 

2.500 » 

Αναπτυξιακών Πράξεων (Τ.Α.Π.Σ.) 

25.000 » 

1.250 - 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 » 

Παράρτημα ( Πίνακες επιτυχόντων διαγωνισμών) 

5.000 - 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανώτατου Ειδικού Δικαστηρίου (Α.Ε.Δ.) 

3.000 » 

150 » 

Ανωνύμων Εταιρειών & Ε.Π.Ε. 

250.000 » 

12.500 » 

Προκηρύξεων Α.Σ.Ε.Π. 

10.000 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 - 


* Οι συνδοομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφεοομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Γ Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















